ועדת הכלכלה, כנסת 18, פרוטוקול מספר 27, 2009-06-15 13:00

ישראל חסון: אני מבקש לפתוח את הדיון, שתכליתו החלת דין רציפות על הצעת חוק שמירה על שווי צנרת נפט, התשס"ח-2008.

ישראל חסון: ב-11 במאי 2009 נמסרה הודעה לממשלה על כוונתנו זאת.

ישראל חסון: אנו צריכים להצביע כאן, להחליט להחיל את דין הרציפות ולהביא את זה למליאה.

ישראל חסון: אשמח לשמוע את ההתייחסויות שלכם, בבקשה.

שבתי אלבוחר: אני מן הלשכה המשפטית במשרד התשתיות הלאומיות.

שבתי אלבוחר: לפני כשבוע החליטה ועדת השרים לענייני חקיקה לתמוך בהחלת דין הרציפות על הצעת החוק הזאת.

שבתי אלבוחר: אנו מבקשים שהנוסח הסופי של החוק יתואם עם משרדי הממשלה הרלוונטיים לעניין.

ישראל חסון: אנחנו עדיין בשלב של דיונים להכנה לקריאה שנייה ושלישית.

ישראל חסון: אני רוצה לבקש מכם שתשבו ביניכם ועם מי שאתם צריכים.

ישראל חסון: דיברנו על כך כבר פעמים רבות מאוד.

ישראל חסון: אם עולות בעיות מהותיות, בבקשה, אפשר לתאם אתי פגישה, נדבר על הדברים לפני כן ואז נקיים דיון בוועדת הכלכלה.

ישראל חסון: אני לא רוצה שפעם נוספת יגיעו לוועדת הכלכלה ואז יאמרו: אופס, לא תיאמנו.

ישראל חסון: משרדי הממשלה לא צריכים אותי בכדי לדבר ביניהם ולנסות להגיע להבנות.

אתי בנדלר: אתמול שוחחתי עם עו"ד ארז קמיניץ ממשרד המשפטים, שמרכז את הטיפול בהצעת החוק הזאת.

אתי בנדלר: הוא סיפר לי שבדיוק עכשיו, בשעה מקבילה לשעת הישיבה הזאת, נקבעה ישיבה עם כל הגורמים הרלוונטיים לצורך דיון בהצעת החוק וגיבוש עמדת הממשלה בדבר השינויים שמבקשים בנוסח הצעת החוק.

אתי בנדלר: אינני יודע אם תספיק להם ישיבה אחת או שהם זקוקים לישיבה נוספת.

אתי בנדלר: אולי מישהו אחר מן הנציגים יוכל לומר לנו.

אתי בנדלר: נמצאת כאן נציגת משרד המשפטים ונציגים נוספים ואפשר יהיה לשמוע אותם.

אתי בנדלר: מכל מקום, אני מניחה שבסוף הדיון הוועדה בכל מקרה תודיע על רצונה להחיל דין רציפות, וכמובן שההחלטה הזאת תובא בפני המליאה כדי שהיא תקבע סופית האם אכן יוחל דין רציפות או לא, בהתאם להוראות חוק רציפות הדיון בהצעות חוק.

אתי בנדלר: יש אפשרות לסיעות להתנגד וכולי.

אתי בנדלר: אני יודעת שהם באמת דנים ולא מחכים, גם לא למציע והיוזם.

שלומית ארליך: אני נציגת משרד המשפטים.

שלומית ארליך: אנחנו תומכים בהחלת דין רציפות על הצעת החוק הזאת.

שלומית ארליך: כפי שעו"ד אתי בנדלר אמרה, מתקיימת ברגעים אלה ממש ישיבה במשרד המשפטים עם הגורמים הרלוונטיים.

שלומית ארליך: חשוב לנו להגיד שאנו מקווים שמייד לאחר תום חוק ההסדרים יתקיימו דיונים אינטנסיביים כדי לקדם את הצעת החוק.

רויטל גור: אני מן המשרד לביטחון פנים.

רויטל גור: גם אנו תומכים בהחלת דין רציפות.

רויטל גור: יחד עם זה, חשוב לנו להגיד לפרוטוקול שיש לנו הערות מהותיות להצעת החוק, בעיקר בעניין סמכויות פקחים והשלכות תקציביות.

אתי בנדלר: האם הנציג שלכם משתתף בישיבה במשרד המשפטים או ששמעתם על כך רק עכשיו ממני?

רויטל גור: שמענו על כך היום לראשונה.

רויטל גור: הבנו שהישיבה היא על היבטים אחרים שלא נוגעים לסמכויות פקחים.

שלומית ארליך: עולות מהצעת החוק כמה שאלות מהותיות, גם בעניין זכויות הקרקע.

רויטל גור: נדמה לי שהדיון היום יעסוק רק בנושאים אזרחיים.

שלומית ארליך: הכוונה לקיים ישיבות נוספות.

מיכל גולדברג: אני מן המשרד להגנת הסביבה.

מיכל גולדברג: אנו כעיקרון תומכים בהחלת דין רציפות, אבל יש לנו כמה הערות.

מיכל גולדברג: רק עכשיו אני שומעת לראשונה שמתקיימת ישיבה בעניין הזה בשעה הזאת במשרד המשפטים.

מיכל גולדברג: חבל שלא הוזמנו אליה.

מיכל גולדברג: נעביר בהחלט את ההערות שלנו למשרד המשפטים.

אתי בנדלר: אנחנו שמחים לשמש כמתווך הוגן.

אתי בנדלר: אני יודעת שעו"ד ארז קמיניץ מרכז את הטיפול בהצעת החוק הזאת.

אתי בנדלר: הוא בוודאי ישמע את הערותיכם בלב פתוח ובנפש חפצה.

ישראל חסון: עוד מישהו מבקש לדבר?

ישראל חסון: אני מתכוון לנסות לשכנע את יושב-ראש הוועדה שבזמנו הפנוי יאפשר לי לנהל את הדיונים בהצעת החוק בצורה רציפה ומתמשכת.

ישראל חסון: יש איזו לקונה משפטית שהמדינה היתה צריכה למלא אותה, לא הצעת חוק פרטית.

ישראל חסון: אולי אפשר שאת המעשה המבורך שאתם עושים כבר היום תשיתו על כל הגורמים.

ישראל חסון: גם אם לא יהיו סיכומים, חשוב שאתם תדונו עם המשרד לביטחון פנים ותחדדו אילו נושאים עומדים במחלוקת או דורשים התייחסות כזאת או אחרת.

ישראל חסון: נוכל לקיים אפילו פגישת הכנה לפני הדיון בוועדה בהשתתפותי ובהשתתפות היועצת המשפטית, אם תתפנה אלינו, ונמצא את המענים.

ישראל חסון: כך נוכל לייעל ולחסוך זמן יקר מאוד להרבה מאוד משתתפים.

ישראל חסון: בבקשה, כל מי שלא הוזמן לדיון במשרד המשפטים, שיידבר עם משרד המשפטים ויראה מדוע לא הוזמן וייכנס ל-loop.

ישראל חסון: אחרי שנצביע על החלת דין רציפות, אפנה אליכם ועל-פי דוח-שיח שיתקיים אתכם, וכמובן בתיאום עם הנהלת ועדת הכלכלה והיושב-ראש שלה, אנסה לקבוע דיונים ברצף כי פשוט חבל להתעכב.

ישראל חסון: בסדר?

ישראל חסון: אם אין הערות נוספות, הוועדה מחליטה להודיע למליאת הכנסת על רצונה להחיל את דין הרציפות על הצעת חוק שמירה על קווי צנרת נפט, התשס"ח-2008.

ישראל חסון: תודה.

ישראל חסון: הישיבה נעולה.